A Törvényszék (ötödik tanács) 2012. október 17-i ítélete – Bizottság kontra EU Research Projects
(T-220/10. sz. ügy)
„Választottbírósági kikötés – A »felhasználóbarát információs társadalommal« kapcsolatos kutatási, technológiafejlesztési és demonstrációs egyedi program
keretében kötött szerződés – A projekt visszavonása – A Bizottság által előlegként fizetett összeg egy részének visszatérítése – Késedelmi kamatok – Mulasztási eljárás”
1.                     Az Európai Unió költségvetése – Közösségi pénzügyi támogatás – A kedvezményezett kötelezettsége a támogatás feltételeinek
tiszteletben tartására – Kizárólag a ténylegesen felmerült kiadásokra vonatkozó finanszírozás – A feltüntetett költségek valóságának
igazolása – Hiány – Nem elszámolható költségek (EUMSZ 317. cikk) (vö. 28., 29. pont)
2.                     Bírósági eljárás – A Törvényszék előtt választottbírósági kikötés alapján történő keresetindítás – Kutatási és fejlesztési
tevékenységhez közösségi pénzügyi támogatást nyújtó szerződés – Bizonyos költségek megtérítése iránti kérelem – A támogatható
költségek csökkentése – A Bizottságnak az Európai Központi Bank által alkalmazott késedelmi kamattal megnövelt összegű előleg
visszatérítéséhez való joga (EUMSZ 272. cikk) (vö. 30–47. pont)
Tárgy
Az EUMSZ 272. cikk alapján benyújtott kereset, mely arra irányul, hogy a Törvényszék kötelezze az alperest a Bizottság által
az IST-2001-34850. sz. szerződés keretében folyósított előleg egy részének, valamint a késedelmi kamatoknak a visszafizetésére.
Rendelkező rész
1)
A Törvényszék az EU Research Projects Ltd-t 102 039,32 euró 2006. december 29-től a tartozás teljes kiegyenlítéséig fizetendő,
4,80%-os éves késedelmi kamattal növelt összegének az Európai Bizottság részére történő visszatérítésére kötelezi.
2)
A Törvényszék az EU Research Projects Ltd-t kötelezi a költségek viselésére.